- Hindi News
- National
- जिले के सातों ब्लॉक के टेंडर जारी, 18 माह में रोशन होंगे तीन लाख आशियाने
जिले के सातों ब्लॉक के टेंडर जारी, 18 माह में रोशन होंगे तीन लाख आशियाने
जिलेमें दशकों से बिजली के अभाव में अंधेरे में जीवन-यापन कर रहे करीब तीन लाख परिवारों के लिए खुशखबरी है। देर आए दुरुस्त आए आखिर पंडित दीनदयाल उपाध्याय ग्राम ज्योति योजना के सातों ब्लॉक के टेंडर जारी हो गए हैं।
470 करोड़ रुपए की विद्युतीकरण योजना के लिए ब्लॉकवार फर्मों को टेंडर हुए हैं। होली के बाद सर्वे कर बिजली से वंचित गांव ढाणियां की रिपोर्ट तैयार होगी। अप्रैल से फर्में धरातल पर काम शुरू करेगी। आगामी 18 माह में सभी गांव ढाणियों रोशन होगी। गौरतलब है कि इस योजना के तहत हाल ही में बाड़मेर, शिव सिणधरी ब्लॉक के टेंडर जारी हो गए थे। लेकिन बायतु, बालोतरा, चौहटन धोरीमन्ना के दुबारा टेंडर लगाए थे, लेकिन फर्मों की दरें ज्यादा भरने से तीसरी बार लगाए। इस बार चार ब्लॉक के टेंडर होने के साथ सात ब्लॉक की टेंडर प्रक्रिया पूरी हो गई। पंडित दीनदयाल उपाध्याय ग्राम ज्योति योजना से गांव ढाणियों को बिजली से जोड़ने की कवायद अप्रैल 2017 से शुरू होगी।
लंबे इंतजार बाद जिले के बाड़मेर, शिव, सिणधरी, धोरीमन्ना, बायतु, चौहटन, बालोतरा के टेंडर जारी कर दिए हैं। सभी ब्लॉकों में अलग-अलग फर्मों को टेंडर दिए गए हैं। एक सप्ताह में वर्क ऑर्डर होंगे। होली के बाद सभी फर्में ब्लॉक एरिया में सर्वे कर बिजली से वंचित रह गई ढाणियों का रि-सर्वे करेगी। इसके आधार पर अप्रैल से धरातल पर विद्युतीकरण का काम प्रारंभ होगा।
दिसंबर 2018 तक सभी गांवों में बिजली
सरकारने 18 माह का समय निर्धारित करते हुए बिजली से वंचित तीन तीन लाख परिवारों को बिजली से जोड़ने का लक्ष्य निर्धारित किया है। 2018 के अंतिम तक जिले के हर घर को बिजली मिलेगी। ऐसा वादा नरेंद्र मोदी ने नवंबर 2014 में किया था। योजना लागू हो गई, सर्वे भी हो गया। बाड़मेर जिले में तीन लाख लोग रोशनी से वंचित है।
ये काम है प्रस्तावित : दीनदयालउपाध्याय ग्राम ज्योति योजना के तहत बाड़मेर में 470 करोड़ रुपए की लागत से पूरे बिजली तंत्र में व्यापक सुधार किया जाएगा। इसके तहत जिन गांवों में बिजली नहीं पहुंची है,वहां घरेलू कनेक्शन जारी किए जाएंगे। केंद्र सरकार की यह एक महत्ती योजना है जिसके तहत योजना के द्वितीय चरण के कार्य करवाए जाएंगे। योजना में बीपीएल को निशुल्क घरेलू कनेक्शन दिए जाएंगे। इस राशि से गांवों में बिजली पहुंचाने,सांसद आदर्श गांव योजना के 11 गांवों में बिजली कनेक्शन,फीडरों को अलग-अलग करना,फीडर मीटरिंग कार्य,बिजली तंत्र मजबूती छितराए आवासों को बिजली कनेक्शन देने के कार्य किए जाएंगे।
जिले में पंडित दीनदयाल उपाध्याय ग्राम ज्योति योजना के तहत वर्ष 2015 में 470 करोड़ रुपए का बजट मंजूर किया गया। डिस्कॉम स्तर पर टेंडर जारी करने में दो साल लग गए। लंबी जद्दोजहद के बाद जिले के सातों ब्लॉक के अलग-अलग टेंडर हो गए है। यानि दो साल लंबे इंतजार बाद बिजली से वंचित गांव ढाणियों के विद्युतीकरण की राह खुलने से तीन लाख लोगों की उम्मीदों को पंख लगे हैं।
^पंडित दीनदयाल उपाध्याय ग्राम ज्योति योजना के जिले के सातों ब्लॉक के टेंडर हो गए हैं। दो-तीन दिन में फर्मों को वर्क ऑर्डर जारी होंगे। इसके बाद दुबारा सर्वे कर काम शुरू किया जाएगा। -के.के.शाह, चीफ इंजीनियर डिस्कॉम बाड़मेर
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva